Sasebo

Sasebo (佐世保市, Sasebo-shi) nopo nga iso kakadayan teras i poinladsong id Wilayah Nagasaki, Jepun. Iti nopo nga kakadayan kumoduo bobos tagayo id Wilayah Nagasaki, sumusuhut do ibu kota dau, Nagasaki. Gisom do 1 Ngiop 2024, soginumu lobi kuang 230,873 populasi id kakadayan diti miampai 102,670 suang walai, om kopidoton mogigion soginumu 540 montok monikid km2. Linaab kinoyonon do kakadayan diti nopo nga 426.01 km2 (164.48 sq mi). Geografi Sasebo nopo nga poinladsong id boogian koibudan kotonobon Kyushu, id ponong koibutan do Wilayah Nagasaki, mantad impohon Semenanjung Kitamatsuura kumaa boogian taatanga do kabaatan semenanjung. Poinladsong iti lobi kuang 50 kilometer id koibutan-koibutan kotonobon Kakadayan Nagasaki (sinodu bobos oniba id tindal nopo nga lobi kuang 60 kilometer). Boogian kotonobon, kabaatan kotonobon om kabaatan do kakadayan diti nopo nga pointoguang do rahat, om kosilahon nopo nga mirontob miampai Wilayah Saga. Kakadayan nopo diti nga kohompit no pulau Ukujima, id koompokon do koibutan Kepulauan Goto. Hali pia au otidong miagal do Kakadayan Nagasaki, kakadayan diti nogi nga ogumu o nuluhon. Gama do osomok o nulu id longkod kakadayan, au ogumu no kopio kopomogunoon do bosikol. Soboogian do kakadayan diti nopo nga mirontob do [[Taman Pogun Saikai]. Majlis Kakadayan sombol Wilayah Nagasaki Matsuura Hirado Saikai Saza Ojika Kawatana Hasami Wilayah Saga Imari Arita Iklim Iklim do hiti nopo nga kaagal-agal do iklim id Norfolk, Virginia, i haro nogi koumatan do tantara rahat apangkal AS. Timpu rumasam nogi nga mantad koimpuunon do wulan Mahas gisom pintangaan do wulan Madas, om timpu talasu nopo nga alasu om asagub. Maamaso timpu tosogit, haro salji nga okuri om nogi okookodou. Tumanud do Agensi Meteorologi Jepun (JMA), Sasebo nogi nga haro iklim subtropika di asagub (klasifikasi iklim Köppen Cfa) miampai timpu talasu di alasu om timpu tosogit di osogit. Kerpasan nopo nga okito kopio monikid toun, nga osiriba maamaso timpu tosogit. Demografi Tumanud do data banci Jepun, populasi Sasebo di toun 2020 nopo nga 243,223 tulun. Popoindalan o Sasebo do banci mantad po di toun 1920. Sajara Kinoyonon do Sasebo timpu baino nopo nga soboogian do Wilayah Hizen purba. Iti nopo nga iso kokompungan tulun monginginsada tokoro id siriba do pointangan Domain Hirado di miinsomok, gisom au alaid kalapas nokotimpuun o timpu Meiji. Laksamana Tentera Laut Diraja Jepun, i Tōgō Heihachirō, maamaso mogintong-gintong do kotogisan koibutan kotonobon do Kyūshū montok longkod tantara rahat, pomilian do kinoyonon diti nopo nga tumanud do tuundorongongon rahat taralom i umoligon, geografi di miinsomok miampai China om Korea, om kiwaa tangud watu di miinsomok. Watas Rahat Sasebo, i noimpohon di toun 1886, nokosiliu do tuundorongon tapangkal montok tantara rahat Jepun id suang do operasi montok Pisangadan China-Jepun Kumoiso om Pisangadan Rusia-Jepun. Kakal iti sabaagi impohon tantara rahat apangkal gisom koompokon do Pisangadan Pogun II. Miampai do koumatan longkod, minomonsoi nogi o tantara rahat do Sasebo Naval Arsenal, kohompit no limbungan kapal tapangkal om koumatan do monginsonong. Kalapas notingkod o pisangadan, soboogian do koumatan longkod nopo nga sinoolihan do Tantara Rahat Amerika Syarikat, i minombontuk do A.S. Fleet Activities Sasebo. Piipiro boogian do longkod diti nopo nga piniilangan miampai Tinimungan Mongumolig Tinan Sondii Jepun, lobi-lobi po JMSDF. Longkod toponsol montok Rejimen Infantri Tentera Kotonobon JGSDF nogi nga iso koumatan do hilo. Kampung Sasebo nopo nga nowonsoi di 1 Ngiop 1889 miampai pinamansayan do sistom kakadayan nokoburu. Pinoingkakat iti miampai potilombus kumaa status kakadayan di 1 Ngiop 1902. Pinosuang do Sasebo o kampung sombol dau: Sase, Hio om Hirota di 1 Ngiop 1927 om kakadayan Ainoura di 1 Ngiop 1938. Kiwaa 206,000 mogigion id kakadayan diti di toun 1945 om naraag gama do nobom do Amerika Syarikat di 29 Mahas 1945, maamaso Pisangadan Pogun II. 48% do kakadayan dii nopo ga naraag. Sasebo nopo nga iso mantad 17 ontokon mantad do Amerika Syarikat montok porotuan do bom atom, i kitudu montok moningkod do pisangadan. Nokoinlaab o kakadayan diti miampai pinopiamung do majlis kakadayan sombol: Ono, Minamise, Nakazato, Saki (27 Mikat 1942), Yuzuki om Kuroshima (1 Ngiop 1954), Orioze, Egami, Sakihario (1 Ngiop 1955), Miya (1 Magus , 1958). Antakan 1 Ngiop, pinatatap o Sasebo sabaagi kakadayan poinsuai-suai maya kinoingkawasan do autonomi songkinoyonon. Jawatan diti pinoingkawas kumaa kakadayan teras di 1 Ngiop 2016. Antakan di 1 Ngiop 2005, kakadayan Sechibaru om Yoshii (goduuduo nopo nga mantad Watas Kitamatsuura) piniamung kumaa Sasebo. Antakan di 31 Gomot 2006, kakadayan do Kosaza om Uku (goduuduo mantad Watas Kitamatsuura) piniamung kumaa Sasebo. Antakan di Gomot 2010, kakadayan do Emukae om Shikamachi (goduuduo mantad Watas Kitamatsuura) piniamung kumaa Sasebo. Kerajaan Bontuk kerajaan majlis do Sasebo nopo nga datuk bandar miampai datuk bandar i pilion miampai potilombus om majlis bandar raya unikameral miampai 33 surupu. Minanahak o Sasebo do siam surupu kumaa Pitimbungakan Wilayah Nagasaki. Id aspek do politik negara, kakadayan diti nopo nga soboogian do watas Nagasaki ko-4 dewan tosiriba do Diet Jepun. Ekonomi Pamansayan do kapal om industri tawagat i kipionitan nopo nga potilombus monguasai do ekonomi Sasebo. Misampaping do longkod tantara rahat nopo nga limbungan kapal Sasebo Heavy Industries Co., Ltd. Tuundorongon Sasebo nopo nga kiwaa aramada ponginsadaan di aktif kopio. Suai ko' iri, ogumu pomiaraan do tiram om butia i poinladsong id Kepulauan Kujū-ku. Watas Mikawachi nopo nga haro industri pamansayan do kakanan i kiumul do 400 toun. Pondidikan Kiwaa 42 sikul tosiriba, 25 sikul takawas om duo piomugan do sikul tosiriba om sikul takawas id Sasebo i tamangan do kerajaan bandar om nogi iso sikul takawas i tamangan do Lembaga Pondidikan Wilayah Fukuoka. Wilayah diti nogi nga mantadmong do siam sikul takawas om duo sikul montok tulun di kikominagan poimbida. Haro nogi iso sikul takawas kabansaan om limo sikul takawas swasta. Institusi ponginabasan takawas nogi nga kohompit no Universiti Sompomogunan Nagasaki swasta om Maktab Tosiriba Nagasaki. Koumatan sasakayon JR Kyushu - Sasebo Line Koritapui JR Kyushu - Ōmura Line Mikawachi - Haiki - Daitō - Hiu - Sasebo JR Kyushu - Ōmura Line Huis Ten Bosch - Haenosaki Koritapui Matsuura - Nishi-Kyūshū Line Suetachibana - Emukae-Shikamachi - Takaiwa - Inotsuki - Senryūgataki - Yoshii - Kōda - Seihō-Koukou-Mae - Saza - Koura - Masaru - Tanagata - Ainoura - Daigaku - Kami-Ainoura - Motoyama - Nakazato - Kaize - Nonaka - Hidariishi - Senpukuji - Yamanota - Kita-Sasebo - Naka-Sasebo - Sasebo-Chūō - Sasebo Wayaan korita Ralan Nishi-Kyūshū Ralan 35 Ralan 202 Ralan 204 Ralan 205 Ralan 384 Ralan 498 Kakadayan sombol Sasebo nopo nga haro pionitan kakadayan sombol miagal di nakatayad id siriba; Albuquerque, New Mexico, Amerika Syarikat Coffs Harbour, New South Wales, Australia Xiamen, Fujian, China Shenyang, Liaoning, China (kakadayan piombolutan) Kokonoe, Ōita Paju, Korea Kinoyonon di kagayat ginawo Gua Fukui , Tapak Kisajara Pogun Huis Ten Bosch (taman tema) naanu o ideo mantadpos pamadagangan do Belanda id Hirado Muzium Tinimungan Mongumolig Tinan Sondii Maritim Jepun Kōzakihana, bobos ponong kotonobon id Pulau Kyūshū Pulau Kujū-ku Miuramachi Catholic Church, gereja tagayo i winonsoi miampai kowoowoyoon neogothic di toun 1930, nopo nga simbol Sasebo. Mitoguang iti miampai stesyen koritapui tapangkal id watas Miura-cho. Sasebo nopo nga kakadayan id Jepun i momoguno do gambal gereja Kristian sabaagi soboogian mantad meterai/bondira dau. Resort Saikai Pearl Sea Longkod Inus Muzium Shimanose id Kakadayan Sasebo Taman Zoologikal om Taman Botanical Gua Senpukuji Tenkaihō Cityscape Sukuon Noputan labus Sasebo City official website (id Boros Jepun) Sasebo Tourist Information site (id boros Inggilis) Sasebo, Japan, Photo Gallery (id boros Inggilis) Japan National Tourism organization (id boros Jepun) Geographic data related to Sasebo at OpenStreetMap